lv de lv id lt lv fr lv ru az lv en en id lv fr nl fr ca lv lv lv lv lv lv lv nl nb lv lv lv sl lv lv es tr uk es en de lv lv lv eo id lv lv lv lv lv lv lv ca lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv fr lv az lv lv en lv lv en lv lv lv lv lv lv lv fr lv lv lv lv fr lv lv lv lv lv lv lv lv fr lv lv lv lv lv fr lv lv lv fr lv lv de lv lv lv lv lv lv it lv lv en lv lv lv ru en ru ru ru ru ru ru ru lv lt fr lv lv de sk en sk hbs_lat lv lv sk hbs_lat uk en en lv id es es en lt lv lv
LTV: Bunkus slepkavības lietā ceturtdien apcietināts uzņēmējs Arkādijs Judins
2022. gada 12. augusts 16:13
Šonedēļ maksātnespējas administratora un advokāta Mārtiņa Bunkus slepkavības lietā apcietinātais vīrietis ir Arkādijs Judins, liecina Latvijas Televīzijas (LTV) rīcībā esoša neoficiāla informācija.
Viesmīlības jomas uzņēmumiem jāizvērtē, vai nav izdevīgāk ziemas sezonā nestrādāt
Kāpēc Ulmei bija svarīgi trešo reizi apprecēties?
VideoTaisons Fjūrijs: Džošua viss ir beidzies
Video"Aiz priekškara": Vai nu Donbass būs Krievijas sastāvā, vai būs kodolkarš
Karjeru beigusī Viljamsa: Jūtu, ka vēlos atgriezties
Rīgas pilsētas tiesas ceturtdien vīrietim kā drošības līdzekli piemēroja apcietinājumu, līdz ar to kopumā šāds drošības līdzeklis ir spēkā četriem šajā lietā iesaistītajiem.
Aizdomās turētais pirmās instances tiesas lēmumu septiņu dienu laikā var pārsūdzēt Rīgas apgabaltiesā.
Vīrieša advokāts Āris Bočs piektdien neatklāja klienta vārdu, taču vēlreiz apliecināja, ka tiesas lēmums par apcietinājumu tiks pārsūdzēts.
"Protams, ja cilvēks apcietināts, ir jāpārsūdz. Viņš nepiekrīt ne kam, kas, visticamāk, minēts lēmumā par apcietināšanu," norādīja advokāts.
Citus komentārus advokāts nesniedza.
"Firmas.lv" informācija liecina, ka 1970.gadā dzimušais Judins ir divu uzņēmumu līdzīpašnieks, taču nekādu aktīvu uzņēmējdarbību neviena no šīm kompānijām neveic.
Judins un Svetlana Smirnova ir patiesie labuma guvēji uzņēmumā "A.V.V.". Judins uzņēmuma valdē pirmo reizi minēts jau 90.gados. Uzņēmuma darbība saistīta ar nekustamā īpašuma izīrēšanu un pārvaldīšanas nozari, kā arī fiziskās labsajūtas uzlabošanas pakalpojumiem.
Minētā uzņēmuma prezidents laikā no 1991. līdz 1998.gadam bija savulaik Ivana Haritonova grupējuma lietā notiesātais Genādijs Vaļagins, kuru šogad martā nošāva Pļavniekos. LTV ziņo, ka uzņēmumu bez Vaļagina dibinājuši arī Oļegs Smirnovs un Aleksands Kiseļs, kuri bija saistīti ar tā laika kriminālo autoritāti Haritonovu.
Uzņēmums pērn apgrozījis vien 740 eiro un strādājis ar 7449 eiro zaudējumiem. Arī iepriekšējos gados apgrozītas nelielas summas, strādāts nelieliem zaudējumiem un peļņu.
Tāpat Judins un Deniss Kuzins ir īpašnieki uzņēmumā "DNS Group", kura darbība jomas norādītas tabakas izstrādājumu vairumtirdzniecība un kravu jūras un piekrastes ūdens transports. Šim uzņēmumam gan pērn, gan gadu iepriekš vispār nav bijis apgrozījums, taču pērn strādāts ar 26 014 eiro zaudējumiem, bet vēl gadu iepriekš - ar 29 eiro zaudējumiem.
Policija jau iepriekš norādījusi, ka ir gūta skaidra aina par Bunkus slepkavības izdarīšanas apstākļiem un iesaistītajām personām.
Minētajā lietā apcietinājumā atrodas uzņēmēji Mihails Uļmans, Aleksandrs Babenko un vēl viens vīrietis. Maija beigās tiesa, pēc policijas ierosinājuma, trijotnei kā drošības līdzekli piemēroja apcietinājumu.
Valsts policija 24.maijā paziņoja, ka policijai izdevies noskaidrot faktiski visu Bunkus slepkavībā iesaistīto personu ķēdi, sākot no pasūtītāja līdz organizētājam un izpildītājam. Toreiz policijas preses paziņojumā minēts, ka aizturētas vairākas personas, tostarp izpildītājs un pasūtītājs.
Patlaban lieta pārkvalificēta pēc Krimināllikuma panta par slepkavību sevišķi pastiprinošos apstākļos, ja to izdarījusi organizēta grupa. Par šādu noziedzīgu nodarījumu var piemērot mūža ieslodzījumu vai brīvības atņemšanu no 15 līdz 20 gadiem.
Uļmans un Babenko ir bijuši biznesa partneri. Bunkus ģimenes pārstāvji Uļmana vārdu jau iepriekš bija minējuši slepkavības kontekstā, turklāt pats Bunkus 2016.gadā bija vērsies policijā par to, ka saņēmis nāves draudus, taču lieta tika izbeigta.
Uļmanam 2016.gadā esot radušās domstarpības ar maksātnespējas administratoru uzņēmuma SIA "Rego Trade" maksātnespējas lietā. Bunkus kā "Rego Trade" maksātnespējas administrators no Uļmana un citiem bijušajiem uzņēmuma valdes locekļiem caur tiesu piedzina vairāk nekā vienu miljonu eiro.
Bunkus tika nošauts 2018.gada 30.maija rītā, kad viņš ar automašīnu brauca garām Rīgas Meža kapiem. Īsi pēc slepkavības netālu no notikuma vietas tika atrasta sadedzināta ar viltotiem valsts numuriem aprīkota automašīna, kura, visticamāk, bija saistīta ar slepkavību.
2021.gada vasarā tapa zināms, ka viens no iespējamajiem maksātnespējas administratora slepkavības izpildītājiem ticis apcietināts Ukrainā saistībā ar kādu citu noziegumu. Kā vēstīja LTV, aizdomās turētais Ukrainā ticis aizturēts par citu noziegumu, kas nav saistīts ar Latviju, taču izmeklēšanas laikā viņš esot sācis liecināt arī saistībā ar Bunkus slepkavību.
🔴 LTV: Advokāta un maksātnespējas administratora Mārtiņa Bunkus slepkavības lietā šonedēļ ir aizturēts un apcietināts uzņēmējs Arkādijs Judins, liecina LTV rīcībā esoša neoficiāla informācija. pic.twitter.com/ZVcPJ1U1f7
— LTV Panorāma (@ltvpanorama) August 12, 2022
Video "Aiz priekškara": Vai nu Donbass būs Krievijas sastāvā, vai būs kodolkarš
Pedagogu algu jautājuma noturība – vai pedagogu cīņa par algu pieaugumu ir galā?
"Nedēļas fokusā" žurnālists Ansis Bogustovs Ārvalstīs mītošo vēlētāju kūtrums un vilšanās politikā
"Nedēļas fokusā" vēlēšanu speciālizlaidums TVNET studijā "Saskaņas" premjera amata kandidāts Ivars Zariņš
NVO: Protestos Irānā gājuši bojā vismaz 76 cilvēki
Saeimas vēlētāju aktivitāte pirmajā balss nodošanas dienā lielāka nekā pirms četriem gadiem
Lielbritānija piemēro sankcijas Krievijai par pseidoreferendumiem okupētajās Ukrainas teritorijās
Nāve "tikumības policijas" rokās: Irāna noraida kritiku par protestiem un izveido speciālās tiesas
Foto Pie vairākiem vēlēšanu iecirkņiem pirmdienas vakarā veidojas rindas
Latvijā samazinās saslimstības ar Covid-19 pieauguma temps
Rosinās izsludināt ārkārtējo situāciju atsevišķos Krievijas pierobežas novados
Pabriks: Latvija kopumā plāno iegādāties mazāk nekā desmit HIMARS
KNAB rosina sākt kriminālvajāšanu pret četrām personām "ZM nekustamie īpašumi" lietā
Koalīcija atbalstījusi papildu finansējumu, lai sniegtu energoatbalstu iedzīvotājiem un uzņēmumiem
Izjumā atklāti vēl divi masu kapi ar simtiem līķu, paziņo Zelenskis
Džordža Meloni sola atjaunot Itālijas cieņu un lepnumu
KNAB noslēdzis 63 pārbaudes par vēlēšanām; sākti astoņi administratīvā pārkāpuma procesi
Foto Latvijā ierodas raķešu artilērijas sistēmas "Himars"
Mobilizācijā pieļautas kļūdas, atzīst Kremlis
Polija piedāvās pamata militāro apmācību visiem pilsoņiem
RD paplašina iespējas saņemt pabalstu mājokļa izdevumu segšanai
Для RUS TVNET ЛaTBийckий фoTorpaф Юлия ДMиTpeHko o paбoTe c ПaHиHыM B ИcпaHии
"Haxepa HaM XepcoH, yMиpaTb зa Hero He coбиpaюcb": пpoTecTы, пoджorи BoeHkoMaToB и xaoc c пpизыBoM. Kak идeT Moбилизaция B Poccии
Пepeeзд из Pиrи kak cTapT для бизHeca. "ЧeлoBek-opkecTp" PиTa ПpaHчa
ФOTO И BИДEO ЖeHщиHы и Hoчи: иcпaHeц пokaзaл ЭcToHию Takoй, kakoй ee eщe HиkTo He Bидeл
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa